( 340 ) 



plaira me commander. Et suis marri que n'ay fait mou veu à 

 N. D. de Haux piessa, et vous eusse veue comme j'avoye désiré 

 Ores le temps est trop divers , dont trop desplaist à tous ceux qui 

 paix ayment , dont vous estes celle qui bien la commensates. 



Madame. Ce porteur Diret a passé à Bloys , de son retour de 

 Brelaigne, et a parlé à moy. Je dis à la royne comme il n'a pas 

 fait comme dcvoit et qu'il a esté mal recully. La dite dame a dit 

 que s'elle l'eust sceu , elle y eust mis remède , et m'a dit que luy 

 die que s'on luy fait desplaisir à son retour vers vous , qu'elle le 

 réparera. Cecy je dis pour ce qu'il est venu ung homme vestu 

 d'une robe de camelot noir qui a porté lettre à la royne de par 

 vous et de voslrc main signée , qui disoit qu'il luy pleust vendre 

 de ses navires de Bretaigne pour vous et ([ue en aviez à faire. 



Madame. La royne par ledit homme vous fait response. S'il est 

 vrai ou non, vous le pourez sçavoir ; je l'ay dit à ce porteur Diret. 



Madame. Puis que ainssy est que de moy n'avez plus affaire , 

 je vous supplie au moins qu'il vous plaise me commander et 

 mander se je ferai les vertus blanches , comme le reste que vous 

 ay envoyées. 



Madame. Je prie au benoist fils de Dieu qu'il vous doint le 

 comble de vos nobles désirs et aux cresliens paix. 



A Bloy, ce XX juillet, de 



Votre très-humble serviteur et obéissant 

 varlet et peintre , 



Jehan de Paris. 



